La rehabilitació de l'Alqueria de la Torre dels Pares s'iniciarà en gener de 2023
30 desembre 2022

## La rehabilitació de l'Alqueria de la Torre dels Pares s'iniciarà en gener de 202330 desembre 2022Última actualització: 30 desembre 2022

![](../gestion/img/4098aa70cfeaa21f5ba4e4ffe4c39a73411fed3e20c9ada0a57440165022fae1.jpeg)  
  

Durant els mesos de novembre i desembre s’han estat desenvolupant les tasques prèvies per a l’execució de les actuacions d’urgència per a la rehabilitació de l’Alqueria de la Torre dels Pares. Entre d’altres, s’ha estat realitzat la provisió de materials de construcció, així com la neteja i desinfecció de tots els espais de l’edifici. La regidora de Patrimoni Històric, Artístic i Cultural, **Alicia Izquierdo**, i l'Arqueòleg municipal, **Joan Negre**, van visitar la zona per tal d’avaluar l’actuació.  
  
El projecte, redactat per EB Arquitectura i Urbanisme Safor 7, ha sigut adjudicat mitjançant procés de licitació pública a l’empresa constructora Victor Tormo SL, que disposa d’un termini de 9 mesos per finalitzar les obres. La intervenció consisteix en un conjunt d’actuacions arquitectòniques d’urgència destinades a consolidar i rehabilitar l’estructura dels edificis, principalment els seus forjats i teulades, per a evitar el seu progressiu deteriorament.  
  
A partir del mes de gener s’iniciaran ja les tasques d’obra destinades a complir tots aquests objectius, les quals s’espera que estiguen finalitzades a inicis de l’estiu de 2023. Una vegada consolidat l’edifici es procedirà a la redacció del projecte de restauració i habilitació en funció dels futurs usos públics que se li vullguen donar.

[Twittear](https://twitter.com/share)